ഇടുക്കി ഡാമിലെ റെഡ് അലര്ട്ട് പിന്വലിച്ചു ജാഗ്രത തുടരണമെന്ന് നിര്ദേശം ഇടുക്കി: ഇടുക്കി ഡാമിലെ റെഡ് അലര്ട്ട് പിന്വലിച്ചു. അലര്ട്ട് പിന്വലിച്ചുവെങ്കിലും ജാഗ്രത തുടരണമെന്ന് അധികൃതര് അറിയിച്ചു. ജലനിരപ്പ് റൂള് കര്വ് പരിധി പിന്നിട്ടതോടെയാണ് ഇടുക്കി ഡാമില് ഇന്ന് രാവിലെ റെഡ് അലര്ട്ട് പ്രഖ്യാപിച്ചത്. 2398.30 അടിയാണ് ഇടുക്കി ഡാമിലെ ഇപ്പോഴത്തെ ജലനിരപ്പ്. മുല്ലപ്പെരിയാര് അണക്കെട്ടിലെ രണ്ട് സ്പില്വേ ഷട്ടറുകള് തുറന്നെങ്കിലും അധിക ജലം ഒഴുകിയെത്താത്ത സാഹചര്യത്തില് ഇടുക്കി അണക്കെട്ട് അടിയന്തരമായി തുറക്കേണ്ടതില്ലെന്നാണ് കെഎസ്ഇബി അധികൃതര് നല്കുന്ന വിശദീകരണം. മുല്ലപ്പെരിയാറില് നിന്നുള്ള ജലം ഉള്കൊള്ളാനുള്ള പര്യാപ്തത നിലവില് ഡാമിനുണ്ട്. അതിനാല് ആശങ്ക വേണ്ടെന്നും മുന്കരുതലിന്റെ ഭാഗമായാണ് റെഡ് അലര്ട് പ്രഖ്യാപിച്ചതെന്നും ഇടുക്കി ഡാം അസിസ്റ്റന്റ് എന്ജിനീയര് പറഞ്ഞു.The post ഇടുക്കി ഡാമിലെ റെഡ് അലര്ട്ട് പിന്വലിച്ചു ജാഗ്രത തുടരണമെന്ന് നിര്ദേശം first appeared on MalayalamExpressOnline.